سێشەممە, 17 يول 2018 – 14:19 ڕۆژنیوز ـ زۆسك باڵەك
لە کاتژمێر ١:٣٠وەوە تۆپخانەكانی كۆماری ئیسلامی ئێران تۆپبارانی هەردوو دەڤەری برادۆست و باڵەكایەتی دەكەن و تا ئامادەكردنی ئەم هەواڵەش تۆپبارانەكە بەردەوامە.
تۆپبارانەكە لە دەڤەری باڵەكایەتی لە گوندەكانی ئاڵانە و زینوە و دوكانیان دەكرێت و ناو ماڵە كۆچەر و جوتیاران دەكرێنە ئامانج، بەڵام زیانەكان تا ئێستا نەزانراون،.
لە دەڤەری برادۆستیش تۆپبارانەكە بەربزن، كەتینە دەرهۆڵ، بن پەرێز و بنی ڕەشكینی گرتۆتەوە و بەپێی زانیاریەكانی ڕۆژنیوز دانیشتوانی ئەو دەڤەرە ئاوارەبوون.
تۆپبارانەكە تا ئامادەكردنی ئەم هەواڵە بە چڕیی بەردەوامە لە هەردوو دەڤەری برادۆست و باڵەكایەتی لە سنوری پارێزگای هەولێر و ئاگرێکی زۆریش کەوتوەتەوە.
ك.ك